കനത്ത മഴയും കാറ്റും പുറത്തിറങ്ങുേമ്ബാള് ശ്രദ്ധിക്കേണ്ട കാര്യങ്ങള് സംസ്ഥാനത്ത് മഴയും കാറ്റും ശക്തമായതിനാല് പുറത്തിറങ്ങുേമ്ബാള് ശ്രദ്ധിക്കണം. അപകട സാധ്യത കൂടിയ സാഹചര്യമാണ് നിലവിലുള്ളത്.പത്രംപാല് വിതരണക്കാരെപ്പോലെ അതിരാവിലെ ജോലിക്കിറങ്ങുന്നവര് പ്രത്യേക ജാഗ്രത പാലിക്കണം. വഴികളിലെ വെള്ളക്കെട്ടുകളിലും മറ്റും വൈദ്യുതി ലൈന് പൊട്ടിവീണിട്ടില്ലെന്ന് ഉറപ്പാക്കാന് ശ്രമിക്കണം. എന്തെങ്കിലും സംശയം തോന്നിയാല് കണ്ട്രോള് റൂമില് അറിയിച്ച് അപകടമില്ലെന്ന് ഉറപ്പുവരുത്തി മാത്രം മുന്നോട്ട് പോകണം.കൃഷിയിടങ്ങളില് കൂടി കടന്നുപോകുന്ന വൈദ്യുതി ലൈനുകള് സുരക്ഷിതമാണെന്ന് പാടത്ത് ഇറങ്ങുന്നതിന് മുന്നേ ഉറപ്പുവരുത്തുക. നിര്മാണ ജോലികളില് ഏര്പ്പെടുന്നവര് കാറ്റും മഴയും ശക്തമാകുമ്ബോള് ജോലി നിര്ത്തിവെച്ച് സുരക്ഷിത ഇടത്തേക്ക് മാറണം. മിന്നലുള്ള സമയത്ത് ടെലഫോണ് ഉപയോഗിക്കുന്നത് ഒഴിവാക്കണം. മൊബൈല് ഫോണ് ഉപയോഗിക്കുന്നത് കൊണ്ട് കുഴപ്പമില്ല. കുട്ടികള് ഉച്ചക്ക് രണ്ടുമുതല് രാത്രി 10 വരെ അന്തരീക്ഷം മേഘാവൃതമാണെങ്കില്, തുറസ്സായ സ്ഥലത്തും ടെറസിലും കളിക്കുന്നത് ഒഴിവാക്കുക മിന്നലുള്ള സമയത്ത് വാഹനത്തിനകത്തുതന്നെ തുടരുക. കൈകാലുകള് പുറത്തിടരുത്. സൈക്കിള്, ബൈക്ക്, ട്രാക്ടര് തുടങ്ങിയ വാഹനങ്ങളിലെ യാത്ര മിന്നല് സമയത്ത് ഒഴിവാക്കണം. മിന്നല് അവസാനിക്കുന്നതുവരെ സുരക്ഷിതമായ കെട്ടിടത്തില് അഭയം തേടണം. മഴക്കാറ് കാണുമ്ബോള് തുണികളെടുക്കാന് ടെറസിലേക്കോ മുറ്റത്തേക്കോ മിന്നലുള്ള സമയത്ത് പോകരുത്. മിന്നലുള്ള സമയത്ത് കുളിക്കുന്നത് ഒഴിവാക്കുക. ടാപ്പുകളില്നിന്ന് വെള്ളം ശേഖരിക്കുന്നതും ഒഴിവാക്കുക. പൈപ്പുകളിലൂടെ മിന്നല് സഞ്ചരിച്ചേക്കാം. മിന്നലുണ്ടാകുമ്ബോള് ജലാശയത്തില് മീന് പിടിക്കാനോ കുളിക്കാനോ ഇറങ്ങരുത്. വളര്ത്തുമൃഗങ്ങളെ തുറസ്സായ സ്ഥലത്ത് കെട്ടരുത്. അവയെ അഴിക്കാനും സുരക്ഷിതമായി മാറ്റിക്കെട്ടാനും മഴമേഘം കാണുന്ന സമയത്ത് പോകരുത്.